Temza daryosida minglab odamlar ko‘z o‘ngida 17-asrdagi Londonning 120 metrlik ulkan yog‘och nusxasi yoqib yuborildi, deb xabar bermoqda The Telegraph nashri. Shu tariqa shaharning deyarli butun tarixiy qismini yo‘q qilgan Katta yong‘inning 350 yilligi nishonlandi. O‘sha zamonlardagi Londonning nusxasi suzuvchi asosga o‘rnatildi. Ushbu shouni 6 kunlik London Burning (London yonmoqda) aksiyasini o‘tkazgan Artichoke kompaniyasi uyushtirdi.